Broj: 55/4-2015

Klanjec, 03.03.2015.

Na temelju članka 13. Zakona o pravu na pristup informacijama („Narodne novine“, broj: 25/13.) i članka 5. Statuta Gradskog društva Crvenog križa Klanjec, Odbor Gradskog društva Crvenog križa Klanjec na svojoj sjednici održanoj 26.02.2015. , donio je

ODLUKU

**O ODREĐIVANJU SLUŽBENE OSOBE MJERODAVNE ZA RJEŠAVANJE OSTVARIVANJA PRAVA NA PRISTUP INFORMACIJAMA**

**Članak 1.**

Za službenu osobu koja je mjerodavna za rješavanje ostvarivanja prava na pristup informacijama određuje se ravnatelj Gradskog društva Crvenog križa Klanjec **Mario Harapin**.

(u daljnjem tekstu: Službenik za informiranje).

**Članak 2.**

Službenik za informiranje:

- obavlja poslove redovitog objavljivanja informacija, sukladno unutarnjem ustroju Hrvatskog Crvenog križa i Gradskog društva Crvenog križa Klanjec, kao i rješavanje pojedinačnih zahtjeva za pristup informacijama i ponovne uporabe informacija.

- unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad Gradskog društva Crvenog križa Klanjec

- osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama.

**Članak 3.**

Odluka stupa na snagu danom donošenja.

Predsjednik GDCK-a Klanjec

Ante Vukelić